Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Puolustusministeri Ja'alon tuomitsi sen, -
että Venäjän presidentti Putin allekirjoitti asetuksen, joka poistaa -
Venäjän oman kiellon toimittaa Iranille S-300-ilmatorjuntajärjestelmiä.
Saksan liittokansleri Merkel kehotti Iranille pakotteita asettaneita maita -
säilyttämään yhtenäisen linjan niiden poistamisessa.
Iranin ulkoministeri Zarif arvosteli Israelin pääministeri Netanjahua -
ja kutsui tätä valehtelijaksi, -
joka antaa Iranin ydinaikeista vääriä tietoja muille maille.
Puolustusministeri Ja'alon tuomitsi Venäjän ilmoituksen, -
että presidentti Putin allekirjoitti asetuksen, joka poistaa -
Venäjän oman kiellon toimittaa Iranille S-300-ilmatorjuntaohjusjärjestelmiä.
Se poisti maiden välillä olleen suuttumuksen, joka oli syntynyt, -
kun Venäjä perui vastaavan kaupan vuonna 2010 lännen painostuksesta.
Ja'alonin mukaan askel oli suoraa seurausta puitesopimuksesta, -
jonka Iran ja P5+1-maat USA, Venäjä, Kiina, Ranska, Iso-Britannia ja Saksa -
saavuttivat Sveitsissä.
Iran jatkaa itsensä ja toisten aseistusta.
S-300-sopimuksessa Venäjä päätti uusia jäädyttämänsä sopimuksen.
Se oli suoraa seurausta Lausannen puitesopimuksesta, -
josta varoitimme jo ennen kuin yksityiskohdista sovittiin.
Se oli jo selvää, että pakotteita poistettaisiin.
Tämä on yksi niistä. Tämä vahvistaa Iranin taloutta.
Samalla Iran jatkaa meitä ympäröivien joukkojen aseistusta: -
Hizbollahia, joka tukee taisteluja Syyriassa.
USA ja Israel vaikuttivat Venäjään, että se estäisi järjestelmän kaupan, -
ennen kuin se teki niin vuonna 2010. USA ja Israel sanoivat, -
että S-300-järjestelmällä voidaan suo- jata Iranin ydinlaitoksia ilmaiskuilta.
Meitä huolettaa syvästi se, että S-300-ohjuksia lähetetään Iraniin.
Meistä se on väärin. Se välittää Iranille väärän viestin, -
että juuri siihen aikaan, kun he tukevat terrorismia Lähi-idässä, -
he saavat sellaisia aseita.
Minusta sekin on kielteinen seuraus Lausannen puitesopimuksesta.
Iran on venäläisen vehnän kolmanneksi suurin ostaja.
Ne ovat jo vuoden keskustelleet sopi- muksesta vaihtaa öljyä hyödykkeisiin.
Kun ydinohjelman puitesopimus saavutettiin 2.4., -
monet maat osoittivat kiinnostusta uudistaa kauppasuhteet Iraniin.
Venäjä ja Turkki solmivat Iranin kanssa -
sopimukset kahdenvälisten taloussuhteiden vahvistamisesta.
Pääministeri Netanjahu keskusteli eilen puhelimitse -
Venäjän presidentti Putinin kanssa.
Hän protestoi Venäjän päätöstä tukea Irania ilmatorjuntajärjestelmällä.
Putin vastasi, että S-300-järjestelmä on puolustusjärjestelmä -
eikä se vaaranna Israelin turvallisuutta.
Saksan liittokansleri Merkel kehotti Iranille pakotteita asettaneita maita -
säilyttämään yhtenäisen linjan niiden poistamisessa.
Kehotus seurasi Venäjän päätöstä poistaa asevientikielto Iraniin.
Se, että Iranin puitesopimus saatiin neuvoteltua ennen pääsiäistä, -
oli tärkeä askel, jota lopullisen sopimuksen laatimisen pitäisi seurata.
Kehotan nostamaan pakotteet yksi- mielisesti mahdollisuuksien mukaan.
En näe syytä sille, miksi neuvottelujen ei pitäisi jatkua, kuten ennen, -
eli P5-maiden plus Saksan ja Iranin kesken.
Tämä työ on edessämme. Siihen keskityn ennen kaikkea.
Sitten Iranin osallisuuteen Irakissa.
USA:n presidentti Obama ja Irakin pääministeri al-Abadi -
tapasivat Valkoisessa talossa. Sen jälkeen Obama varoitti Irania, -
että Irakissa olevien ulkomaisten taistelijoiden pitää kunnioittaa -
Irakin suvereniteettia avustaessaan taistelussa ISISiä vastaan.
Odotamme Iranilta tärkeää suhdetta Irakin kanssa -
läheisenä naapurina.
Se tosiasia, että Irakissa on shiiaenemmistö, tarkoittaa sitä, -
että Iran vaikuttaa siihen ja Iraniin on suhteita.
Kun ISIS alkoi nousta -
ja Irakin hallinto pyrki vasta järjestäytymään, -
shiiamilitanttien liikekannallepanon -
ymmärrettiin suojelevan Bagdadia ja muita elintärkeitä alueita.
Siitä lähtien kun pääministeri Abadi otti vallan -
ja järjesti uudelleen hallituksen ja turvajoukot, -
siitä lähtien kun liittouma tuli -
Irakin hallituksen kutsusta ja sopimuksesta sen kanssa, -
siitä asti olemme odottaneet, -
että ISISin vastaisessa sodassa ulkomaisen avun täytyy kulkea -
Irakin hallituksen kautta. Siten Irakin suvereniteettia kunnioitetaan.
Obama korosti, että USA jatkaa taistelua ISISiä vastaan -
yhteistyössä Irakin hallituksen kanssa eikä vie joukkojaan takaisin Irakiin.
YK:n turvallisuusneuvosto asetti asekauppasaarron -
Iranin kanssa liittoutuneille huthikapinallisille, jotka hallitsevat -
suurinta osaa Jemenistä, ja asetti Jemenin entisen presidentin pojan -
ja huthijohtajan mustalle listalle, kun Venäjä pidättäytyi äänestämästä.
Neuvosto hyväksyi 14 äänellä puolesta Jordanian ehdotuksen.
Viikkojen neuvottelujen jälkeen Venäjä pidättäytyi äänestämästä, -
koska joitakin sen ehdotuksia ei otettu mukaan.
Saudi-Arabia käynnisti viime kuussa ilmaiskut hutheja vastaan Jemenissä -
neljän muun Persianlahden maan liittouman kanssa ja lännen tuella.
Saudien johtama liittouma iloitsi turvallisuusneuvoston päätöksestä.
Liittouma kutsui sitä voitoksi Jemenin kansalle.
YK:n askelta pidetään tappiona Iranin pyrkimyksille pysäyttää -
saudien johtaman liittouman operaa- tiot Iranin shiialiittolaisia vastaan.
Iranin ulkoministeri Zarif tuomitsi toistamiseen -
pääkilpailijansa Saudi-Arabian ilmaiskut Jemeniä vastaan -
ja tarjosi apua poliittiseen muutokseen Jemenissä.
Epävirallisella aamiaisella Madridissa Espanjan teollisuusministeri Sorian -
ja EU:n entisen ulkoministeri Solanan kanssa Zarif vaati toistamiseen, -
että ilmaiskut pysäytetään, ja vaati Jemenin sisäistä keskustelua.
Tämä ei ole Iranin ja Saudi-Arabian välinen neuvottelu.
Iranin ja Saudi-Arabian pitää keskustella, -
mutta emme me voi päättää Jemenin tulevaisuutta.
Tarvitaan Jemenin sisäistä keskustelua.
Jemeniläisten pitää puhua keskenään ja muiden helpottaa sitä.
Tapaamisen aikana Zarif arvosteli Israelin pääministeri Netanjahua, -
jonka mukaan ydinohjelmasopimus uhkaisi juutalaisvaltion selviytymistä.
Netanjahulla ei ole auktoriteettia osallistua tähän keskusteluun.
Tämä on ollut savuverho, jonka taakse hän on voinut piilottaa siirtokuntansa,-
ja sen, että hän oli julkisesti torjunut palestiinalaisvaltion.
Hän loi savuverhon jatkaakseen toisten painostamista.
En usko, että kansainvälisen yhteisön kannattaa suoda hänelle tilaisuutta -
jatkaa tätä häijyä väärän tiedon ja valheen kampanjaa.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen